बिजनेस मैन मुकेश अंबानी की बेटी ईशा अंबानी और पीरामल इंडस्ट्रीज के अजय पीरामल के बेटे आनंद पीरामल के शादी समारोह का गवाह झीलों की नगरी उदयपुर भी बनेगा। शादी का फंक्शन शहर के बड़े सितारा होटलों में होगा। संगीत सेरेमनी में प्रियंका चोपड़ा के साथ बॉलीवुड के बड़े सितारों की परफॉर्मेंस होगी। अमरीका की टॉप पॉप सिंगर बियोंस की भी परफॉर्मेंस की बात चल रही है। शादी की तैयारियों को लेकर पूर्व में भी मुकेश अंबानी और नीता अंबानी उदयपुर और नाथद्वारा आ चुके हैं। रिलायंस कंपनी की टीमें और इवेंट प्लानर्स बड़े होटलों में समारोह की तैयारियों को लेकर जुटे हैं।